

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA:340-02/23-01/001

URBROJ: 2186-10-01/1-23-13

Vidovec, 22. svibnja 2023.

Temeljem članka 5. Zakona o sigurnosti prometa na cestama („Narodne novine“ br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22) te članka 31. Statuta Općine Vidovec („Službeni vjesnik Varaždinske županije“, broj 20/21), Općinsko vijeće Općine Vidovec na svojoj 18. sjednici održanoj dana 22. svibnja 2023. godine, donosi

**ODLUKU**

**o davanju suglasnosti** **za izvedbu uzdignute plohe za smirivanje prometa u naselju Zamlača te izmjenu postojećeg stanja prometne signalizacije**

**u naseljima Cargovec i Tužno**

I.

Općinsko vijeće Općine Vidovec suglasno je sa izvedbom uzdignute plohe za smirivanje prometa u Plitvičkoj ulici u naselju Zamlača, izmjenom postojećeg stanja prometne signalizacije na raskrižju DC 35 i Vukovarske ulice u naselju Cargovec te izmjenom postojećeg stanja prometne signalizacije na raskrižju ŽC 2063 i Selske ulice u naselju Tužno na način kako je predviđeno prometnim elaboratima izrađenim od strane izrađivača PRE-CON d.o.o. iz Varaždina, a na koje elaborate je Ministarstvo unutarnjih poslova, Policijska uprava Varaždinska, Služba za javni red i sigurnost dalo suglasnost KLASA: NK-UP/I-211-05/23-05/14, URBROJ: 511-14-03-23-20 od 28. travnja 2023. godine.

**Obrazloženje**

Na temelju zahtjeva Općine Vidovec izrađivač PRE-CON d.o.o. iz Varaždina pristupio je izradi prometnih elaborata za izvedbu nove uzdignute plohe za smirivanje prometa na NC 1-031 u Plitvičkoj ulici u naselju Zamlača, postavu nove prometne signalizacije na priključku nerazvrstane ceste na DC 35 u naselju Cargovec te postavu nove prometne signalizacije na priključku nerazvrstane ceste u Tužnom – Selske ulice i županijske ceste ŽC 2063.

Na navedene prometne elaborate Ministarstvo unutarnjih poslova, Policijska uprava Varaždinska, Služba za javni red i sigurnost dalo je suglasnost KLASA: NK-UP/I-211-05/23-05/14, URBROJ: 511-14-03-23-20 od 28. travnja 2023. godine.

Detaljni prikaz postojeće i projektirane prometne signalizacije te opis zahvata prikazani su i opisani u tehničkim opisima i grafičkim prikazima koji se nalaze u privitku ove Odluke.

II.

Ova Odluka stupa na snagu danom donošenja.

OPĆINSKO VIJEĆE OPĆINE VIDOVEC

PREDSJEDNIK

Krunoslav Bistrović